**14/2020. (I.28.) VISB számú határozat**

A Városstratégiai, Idegenforgalmi és Sport Bizottság megtárgyalta a „Javaslat Szombathely város területén forgalmi rend változtatással kapcsolatos döntések meghozatalára” című előterjesztést, és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019 (X.31.) Önk. rendelet 54. § (1) bekezdés 25. pontja alapján az alábbi döntést hozza:

1. A Bizottság a Paragvári, Szűrcsapó, Rohonci út és a Bartók Béla krt. által határolt területre vonatkozó forgalmi rend felülvizsgálat indikatív árajánlatáról szóló tájékoztatót tudomásul veszi. A Bizottság javasolja a Közgyűlésnek, hogy a tervezett forgalmi rend felülvizsgálat tervezési munkáira vonatkozóan a 2020. évi költségvetésben biztosítsa a forrást, melynek összege 1.600.000,- Ft + Áfa (bruttó 2.032.000,- Ft).
2. A Bizottság egyetért azzal, hogy a Fürdő utca 6. sz. ingatlan előtti szakaszon kerüljön bevezetésre megállási korlátozás.

 3.A Bizottság egyetért a 8612/37 hrsz-ú ingatlan Károlyi Antal utca felőli megközelítésével új telekbejáró kialakításával.

1. A Bizottság egyetért a Somlai Mérnöki Iroda Kft. által elkészített Szombathely, Szent Márton Terv II. Ady tér és környezete fejlesztése, útépítés és csapadékvíz elvezetés tervdokumentációban szereplő tervezett forgalomtechnikai kialakítással.
2. A Bizottság támogatja, hogy a Dr. Pável Ágoston sétány 2-3. telekhatáránál a közterületen az épületre merőlegesen kihelyezett 2 db hajlított csőkorlát, és 1 db „poller” a 2. szám alatti ingatlan déli telekhatárához a távközlési aknák figyelembevételével kerüljön áthelyezésre. A Bizottság támogatja továbbá a díjmentesen várakozó gépjárművek jövőbeni, folyamatos kiszűrése érdekében, hogy az áthelyezéssel kialakuló, hiányos cca. 17,00 m hosszúságú szakaszon is kerüljenek hajlított csőkorlátok kihelyezésre, amelyek forrása legyen az út-híd fenntartási keretben lévő jelzőtáblák keret.
3. A Bizottság egyetért azzal, hogy a Bolyai János utca – Bartók Béla krt. csomópontjában a Bolyai János utcában az „Elsőbbségadás kötelező” jelzőtáblák kerüljenek lecserélésre „Állj! Elsőbbségadás kötelező” jelzőtáblákra, illetve a Bolyai János utcában kerüljenek felfestésre a megállási kötelezettségre vonatkozó keresztirányú, egymást követő folytonos vonalak.
4. A Bizottság egyetért azzal, hogy a Hadnagy u. 1. sz. ingatlan előtt, az iskola bejáratának közelében kerüljön megtiltásra a parkolás forgalom elől elzárt terület felfestésével.
5. A Bizottság felkéri a polgármestert, hogy a szükséges intézkedések megtételéről gondoskodjon.

**Felelős:** Dr. Nemény András, polgármester

Horváth Soma, alpolgármester

 Tóth Kálmán, a bizottság elnöke

 (a végrehajtásért: Kalmár Ervin, a Városüzemeltetési és Városfejlesztési Osztály vezetője

Stéger Gábor, a Közgazdasági és Adó Osztály vezetője)

**Határidő:** 1. pont esetén: 2020. évi költségvetés tervezet összeállítása

 2. pont esetén: 2020. március 31.

 3. pont esetén: azonnal

 4. pont esetén: azonnal

 5. pont esetén: 2020. március 31.

 6. pont esetén: 2020. március 31.

 7. pont esetén: 2020. március 31.

 8. pont esetén: azonnal